EkBass/fiwiki-20250220-pages-articles huggingface dataset:
Dodge Dart (2012)

Dodge Dart on Dodgen vuosina 2012–2016 valmistama keskiluokan sedan, joka korvasi Dodge Caliberin. Auto perustuu Fiat Chrysler Automobilesin pohjalevylle, jota käytetään muun muassa Alfa Romeo Giuliettassa. Kiinassa mallia myytiin nimellä Fiat Viaggio, ja siitä oli saatavana myös Fiat Ottimo -niminen hatchback-versio. Autossa käytetyt moottorit ovat 1,4-litrainen MultiAir (160 hv), 2,0-litrainen Tigershark (160 hv) sekä 2,4-litrainen Tigershark (184 hv). Kaikissa moottoreissa oli vakiona kuusivaihteinen manuaalivaihteisto. 1,4-litraisen yhteyteen sai kuusiportaisen kaksoiskytkinvaihteiston ja muihin kuusiportaisen perinteisen automaattivaihteiston. Fiat Chrysler Automobiles ilmoitti vuoden 2016 alussa lopettavansa Dodge Dartin ja teknisesti samankaltaisen Chrysler 200:n valmistuksen huonon kannattavuuden vuoksi. == Lähteet == == Aiheesta muualla == Dart Luokka:C-segmentin autot Luokka:2010-luvun autot
Anders Österling

Anders Johan Österling (13. huhtikuuta 1884 Helsingborg, Ruotsi – 13. joulukuuta 1981 Tukholma, Ruotsi) oli ruotsalainen kirjailija, runoilija sekä kirjallisuus- ja teatterikriitikko. Österlingin esikoiskokoelma Preludier ilmestyi 1905. Häntä pidetään taitavana maisemaidyllien ja symbolistisen kauneuden runoilijana. Hänen runoilleen on ominaista muodon varmuus ja eleganssi. Hän on kirjoittanut myös esseeteoksia, matkakirjoja ja muistelmia sekä ruotsintanut William Wordsworthia ja Percy Bysshe Shelleyä. Österling nimitettiin Ruotsin akatemian jäseneksi vuonna 1919, ja hän toimi akatemian sihteerinä 1941–1964. ==Suomennettu tuotanto== * Ilkeyksissä, kertomus, suomennos, Väinämöinen, 1926 nro 6 s. 106–107 Verkossa ;RunojaAnders Österling, Luettelo suomennetuista runoista. Lahden kaupunginkirjaston runotietokanta. Päivitetty 27.8.2021, viitattu 27.8.2021 * Aamuhartaus, suom. Elina Vaara, teoksessa: Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 * Aamun sydän, suom. Lauri Viljanen, teoksessa: Kevätsade * Fantasia etelän meren rannalla, suom. Lauri Viljanen (muiden antologioiden mukaan Elina Vaara), teoksessa: Helikonin lähde: maailmanlyriikan suomennoksia, suom. Lauri Viljanen, WSOY 1951 * Fantasia etelän meren rannalla, suom. Elina Vaara, teoksissa: Kevätsade ja Skandinavian kirjallisuuden kultainen kirja, WSOY 1930 * Odotus meren rannalla, suom. Elina Vaara, teoksessa: Kevätsade ==Lähteet== ==Kirjallisuutta== * Luokka:Ruotsalaiset kriitikot Luokka:Ruotsalaiset kirjailijat Luokka:Ruotsin akatemian jäsenet Luokka:Vuonna 1884 syntyneet Luokka:Vuonna 1981 kuolleet
Koripallon miesten SM-sarjakausi 1985–1986

Kausi 1985–1986 oli 46. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Torpan Pojat. Kotkan Työväen Palloilijat voitti hopeaa ja Helsingin NMKY pronssia. Runkosarjan voitti Helsingin NMKY. == Runkosarja == === Sarjataulukko === O V H P+ P- P Helsingin NMKY 36 28 8 3702 3120 56 Uudenkaupungin Urheilijat 36 27 9 3521 3294 54 Kotkan Työväen Palloilijat 36 25 11 3409 2988 50 Tampereen Pyrintö 36 22 14 3399 3332 44 Torpan Pojat 36 22 14 3348 3058 44 Turun NMKY 36 21 15 3469 3395 42 Espoon Honka 36 17 19 3127 3073 34 Pantterit 36 9 27 2901 3346 18 Salon Palloilijat 36 6 30 3099 3592 12 Säynätsalon Riento 36 3 33 2656 3433 6 * SalPa ja SäyRi putosivat sarjasta. Tilalle nousivat Hongikon Nuorisoseuran Urheilijat ja Äänekosken Huima. == Pudotuspelit == {{Turnauspuu8 ||||| ||Tampereen Pyrintö|1|Torpan Pojat|2 ||||| ||KTP|2|Turun NMKY|0 ||Helsingin NMKY|1|Torpan Pojat|3 ||UU|1|KTP|3 ||KTP|1|Torpan Pojat|3 ||Helsingin NMKY|243|UU|219 }} === Loppuottelut === KTP – ToPo KTP ToPo 89–61 (41-26) ToPo KTP 88–74 (47-40) KTP ToPo 99–108 (51-51) ToPo KTP 79–76 (52-49) Torpan Pojat mestaruuteen voitoin 3–1. ToPo:n joukkue: Mikko Widing, Timo Heinonen, Kari- Pekka Klinga, Anssi Rauramo, Andre Williams, Jari Raitanen, Teemu Simola, Petri Castren, Vesa Linnamo, Juha Jukkanen. Valmentaja George Whittaker. === Pronssiottelut === UU – HNMKY UU HNMKY 109–110 (59-56) HNMKY UU 133–110 (67-55) HNMKY:lle pronssia pistein 243–219. == Lähteet == * 1985 Luokka:Vuoden 1985 koripallo Luokka:Vuoden 1986 koripallo
Lantau

Lantau () on Hongkongin suurin saari. Se sijaitsee Helmijoen suussa. Hallinnollisesti valtaosa saaresta kuuluu Island Districtiin, pieni osa saaren koillisosasta kuuluu Tsuen Wanin piiriin. Lantaun saari käsittää melkein kaksi kertaa Hongkongin saaren kokoisen alueen. Lantaun pinta-ala on 147,16 km². Saaren korkein kohta, Lantau Peak, kohoaa 934 metrin korkeuteen. Hongkong Disneyland Resort avattiin saaren koillisosaan vuonna 2005. Välittömästi saaren pohjoispuolella sijaitsee Chek Lap Kokin saari, jota on laajennettu maantäytöllä. Saarella sijaitsee Hongkongin kansainvälinen lentoasema. Lokakuussa 2018 avattiin Lantaun saarelta Macaoon ja manner-Kiinan Zhuhaihin johtava yhteys, jonka kokonaispituus on 55 km. Siihen kuuluu maailman pisin maantiesilta, jolla on pituutta 23 km. Yhteyteen kului 4000 000 tonnia terästä, sitä rakennettiin yhdeksän vuotta ja se maksoi 17 miljardia euroa. Osa reitistä on toteutettu vedenalaisena tunnelina laivaliikenteen vuoksi. Tiedosto:Tai O 2007.jpg|Puupaalujen varassa olevia asuinrakennuksia Tai O:ssa, Lantaun saaren yhdessä asutuskeskittymässä. Yhteisö hankkii elantonsa kalastuksella. Tiedosto:Tung Chung overlook.jpg|Tung Chung, uusi asuinalue saaren luoteisosassa. Tiedosto:Lantau Peak, Hongkong.jpg|Saaren korkein kohta, Lantau Peak, kohoaa 934 metrin korkeuteen. ==Lähteet== ==Aiheesta muualla== * Luokka:Hongkongin saaret Luokka:Uudet territoriot
Under the Cherry Moon

Under the Cherry Moon on vuonna 1986 ensi-iltansa saanut musikaalinen draamaelokuva. Elokuvan pääosia esittävät Prince, Jerome Benton, Kristin Scott Thomas, Steven Berkoff, Emmanuelle Sallet, Alexandra Stewart ja Francesca Annis. Elokuvan on ohjannut Prince. Elokuva ei menestynyt taloudellisesti ja ”voitti” viisi Razzie-palkintoa huonoimmasta elokuvasta, huonoimmasta miespääosasta, huonoimmasta ohjauksesta, huonoimmasta miessivuosasta ja huonoimmasta laulusta. == Arvioita == Video-oppaassa vuodelta 1994 Asko Alanen sanoo elokuvan sisältävän ”kolhon näennäisjuonen, huonoa huumoria ja narsistista rakastelua” ja antaa sille yhden tähden viidestä lähinnä musiikin ansiosta. == Lähteet == == Aiheesta muualla == * * * Luokka:Yhdysvaltalaiset draamaelokuvat Luokka:Vuoden 1986 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset mustavalkoelokuvat
Kaffilarock

Kaffilarock oli elokuun alussa järjestettävä rock-tapahtuma Isonkyrön Tuuralan kylässä. Tapahtuma oli ilmainen, ikärajaton ja päihteetön. Kaffilarockin pääasiallinen tarkoitus oli edistää lähialueiden musiikkikulttuuria ja antaa esiintymismahdollisuuksia tulevaisuuden rock-ammattilaisille. ==Esiintyjät== ===2012=== Lovex, Lost Madison, Crimsonic, Iso Sokko-Ville, Rock Camp, Rokkikoulu ===2011=== Deep Insight, The Freza, White Corona, Rokkikoulu, Valtaalan Koulun Bändikerho ===2010=== Palava, Ghostnote, Julkaistaan Myöhemmin ==Aiheesta muualla== * Luokka:Entiset rockfestivaalit Suomessa Luokka:Isonkyrön tapahtumat
Tallinnan offensiivi

Tallinnan offensiivi oli toisessa maailmansodassa Saksan ja Neuvostoliiton joukkojen välinen taistelu Tallinnan kaupungin hallinnasta Virossa vuonna 1944. Taistelu alkoi 17. syyskuuta ja päättyi puna-armeijan voittoon 26. syyskuuta sen vallattua kaupungin. Taistelussa Saksan II armeijakunnan ja III SS-panssariarmeijakunnan joukot joutuivat vetäytymään kaupungista. Luokka:Toisen maailmansodan itärintaman taistelut Luokka:Tallinnan historia Luokka:Viron sotahistoria Luokka:Vuoden 1944 sotahistoria
HMS Renown (S26)

HMS Renown (viirinumero S26) oli Britannian kuninkaallisen laivaston Resolution-luokan ydinsukellusvene. == Valmistus == Alus tilattiin Cammell Lairdilta Birkenheadistä, missä köli laskettiin 25. kesäkuuta 1964. Se laskettiin vesille 25. helmikuuta 1967 ja valmistui 15. marraskuuta 1968.Gardiner, Robert s. 531 == Palvelus == Alus poistettiin palveluksesta 1996. Se on ankkuroitu Rosythiin, jossa se on muuten koskemattomana lukuun ottamatta poistettua ydinpolttoainetta. Puolustusministeriö ei ole päättänyt aluksen reaktorin poistosta ja tulevasta käytöstä. ==Lähteet== * === Viitteet === Luokka:Resolution-luokan sukellusveneet Luokka:Cammell Lairdin valmistamat alukset Luokka:Yhdistyneen kuningaskunnan kylmän sodan sukellusveneet
HMS Repulse (S23)

HMS Repulse (viirinumero S23) oli Britannian kuninkaallisen laivaston Resolution-luokan ydinsukellusvene. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 12. maaliskuuta 1965. Se laskettiin vesille 4. marraskuuta 1967, jolloin se jäi laskussa kiinni joen pohjaan. Alus valmistui 28. syyskuuta 1968.Gardiner, Robert s. 532 == Palvelus == Alus poistettiin palveluksesta 1996. Se on ankkuroitu Rosythiin, jossa se on muuten koskemattomana lukuun ottamatta poistettua ydinpolttoainetta. Puolustusministeriö ei ole päättänyt aluksen reaktorin poistosta ja tulevasta käytöstä. ==Lähteet== * === Viitteet === Luokka:Resolution-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
HMS Revenge (S27)

HMS Revenge (viirinumero S27) oli Britannian kuninkaallisen laivaston Resolution-luokan ydinsukellusvene. == Valmistus == Alus tilattiin Cammell Lairdilta Birkenheadistä, missä köli laskettiin 19. toukokuuta 1965. Se laskettiin vesille 15. maaliskuuta 1968 ja otettiin palvelukseen 4. joulukuuta 1969.Gardiner, Robert s. 531 == Palvelus == pienoiskuva|Polaris-ohjuksen laukaisu HMS Revengeltä vuonna 1983. Käyttöönoton jälkeen Revenge kävi läpi laajat testit, ennen kuin se purjehti Yhdysvaltoihin suorittaakseen Polaris- ohjuksen koelaukaisun itäisellä testialueella Floridan edustalla kesäkuussa 1970. Alus poistettiin palveluksesta toukokuussa 1992. Se on ankkuroitu Rosythiin, jossa se on muuten koskemattomana lukuun ottamatta poistettua ydinpolttoainetta. Puolustusministeriö ei ole päättänyt aluksen reaktorin poistosta ja tulevasta käytöstä. ==Lähteet== * === Viitteet === Luokka:Resolution-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Astute-luokka

Astute-luokka on Britannian kuninkaallisen laivaston seitsemän ydinsukellusveneen muodostama alusluokka. Luokan aluksista kolme on otettu palvelukseen vuoden 2017 loppuun mennessä. Lopuista neljästä kolmen köli on laskettu ja yhden rakentamista ei ole vielä aloitettu. == Taustaa == Trafalgar-luokan toisen tuotantosarjan, josta lopulta syntyi Astute-luokka, suunnittelu aloitettiin kesäkuussa 1991. Britannian puolustusministeriö ilmoitti 17. maaliskuuta 1997 tilaavansa kahdella miljardilla punnalla kolme sukellusvenettä sekä virallisti Astute-luokan nimen. Tilaus allekirjoitettiin 26. maaliskuuta GEC-Marconin kanssa, ja sen tytäryhtiö VSEL (nykyinen BAE Systems Submarine Solutions) valmistaisi alukset. Luokan alusten piti korvata viisi Swiftsure-luokan alusta sekä kaksi vanhinta Trafalgar-luokan alusta.Beedoll, Richard s. 85-86 Kaikki poistettavaksi suunnitellut alukset poistuivat palveluksesta vuoden 2011 loppuun mennessä, vaikka palvelukseen saatu vain yksi uusi alus. == Suunnittelu == === Asejärjestelmä === Aluksella on kuusi 21 tuuman torpedoputkea. Luokan aluksissa on tilat 38 ohjukselle, ja ne on normaalisti suunniteltu varustettavan 24 Spearfish-torpedolla ja neljällätoista Tomahawk IV -risteilyohjuksella. Risteilyohjukset mahdollistavat iskun 1 600 kilometrin päähän. Lisäksi kukin torpedo voidaan korvata kahdella Stonefish-miinalla.Beedoll, Richard s. 94 === Voimanlähde === Alusten päävoimanlähteenä on painevesireaktori Rolls-Royce PWR2 (Core H), joka on suunniteltu alun perin Vanguard-luokan aluksille. Sen käyttöikä kaksi kertaa aiemman version käyttöikää suurempi, ja on arvioitu, että luokan alukset voivat kiertää maapallon 40 kertaa ilman tankkausta. Reaktorin suuren koon vuoksi Astute-luokan alukset ovat noin 30 prosenttia suurempia kuin edeltäneet Trafalgar-luokan alukset.Beedoll, Richard s. 93 === Elektroniikka === Aluksille suunniteltiin uusi taistelunjohtojärjestelmä ACMS (), joka on paranneltu versio Trafalgar-luokassa käytetystä SMCS-järjestelmästä (). Järjestelmä kerää tiedot sukellusveneen järjestelmistä ja esittää ne tilannekuvana. Aluksille on asennettu Atlas Hydrographic DESO 25 -tarkkuuskaikuluotain, kaksi optronista CM010-periskooppia. Lisäksi aluksilla on Thales Underwater Systemsin tyypin 2076 kaikuluotain, joka muodostaa etsintä- ja maalinosoitusjärjestelmän. Aluksessa on myös Raytheon Systemsin Successor-tunnistusjärjestelmä. == Alukset == Astute-luokan sukellusveneetNaval-technology.com Nimi Telakka Kölinlasku Vesille Valmis Kohtalo HMS Astute BAE Systems Submarine Solutions, Barrow-in-Furness 31. tammikuuta 2001 8. kesäkuuta 2007 27. elokuuta 2010 - HMS Ambush BAE Systems 22. lokakuuta 2003 6. tammikuuta 2011 1. maaliskuuta 2013 - HMS Artful BAE Systems 11. maaliskuuta 2005 17. toukokuuta 2014 joulukuu 2015 18\. maaliskuuta 2016 (palvelus) - HMS Audacious BAE Systems 24. maaliskuuta 2009 - 2018 HMS Anson BAE Systems 13. lokakuuta 2011 - 31. elokuuta 2022Willett 2022 s. 18 HMS Agamemnon BAE Systems 18. heinäkuuta 2013 - 2022 Rakenteilla HMS Ajax BAE Systems - - 2024 Rakenteilla == Lähteet == * * === Viitteet === == Aiheesta muualla == *
Vikram Gandhi

Vikram Gandhi (s. 1978) on yhdysvaltalainen, intialaistaustainen dokumenttiohjaaja. Vuonna 2011 ensi-iltansa saaneessa elokuvassa Kumaré hän dokumentoi toimintaansa valeguruna. Elokuva esitettiin Suomessa DocPoint- festivaalilla 2012Matti Rämö, Valeguru toi lohtua, Helsingin Sanomat 28.1.2012 sivu C 1 ja Docventures-ohjelmassa 2013.http://areena.yle.fi/tv/1984434 ==Lähteet== ==Aiheesta muualla== * Luokka:Yhdysvaltalaiset dokumenttiohjaajat Luokka:Vuonna 1978 syntyneet Luokka:Elävät henkilöt
HMS Endurance (A171, 1991)

HMS Endurance (viirinumero A171) oli Britannian kuninkaallisen laivaston vuosina 1991-2008 palveluksessa ollut 1A1-luokan jäänmurtaja. == Hankinta == Alus valmistui vuonna 1990 norjalaiselta Ulstein Hatlon telakalta Rieber Shippingille nimellä MV Polar Circle. Britannian kuninkaallinen laivasto vuokrasi 21. marraskuuta 1991 aluksen kahdeksaksi kuukaudeksi nimettynä HMS Polar Circleksi. Laivasto osti 9. lokakuuta 1992 aluksen ja nimesi sen HMS Enduranceksi. Aluksen tehtävänä oli tukea kesäisin Britannian Etelänavan tutkimusta sekä Falklandinsaarten hallintoa.Critchley, Mike s. 46 == Palvelus == Endurance vieraili vuosina 1997 sekä 2002 Buenos Airesissa. Alus kuljetti kuningatar Elisabet II:ta ja hänen aviomiestään prinssi Philipiä Trafalgarin taistelun 200-vuotisjuhlallisuuksien laivastokatselmuksessa. Tammikuussa 2006 peräsimessä ilmenneiden ongelmien vuoksi alus jouduttiin siirtämään Puerto Belgranoon telakalle, missä se oli kolme kuukautta töiden viivästyessä. Alus palasi huhtikuussa Lissabonin kautta Portsmouthiin, jossa se siirrettiin kuivatelakalle tarkastettavaksi. Joulukuussa 2008 alus oli lähellä uppoamista saatuaan vuodon. Alus pysähtyi, kun se menetti konetehonsa konehuoneen täytyttyä vedellä. Chileläinen hinaaja hinasi aluksen Punta Arenasiin. Tutkimusten jälkeen aluksen korjaamisen todettiin olevan erittäin kallista. MV Target kuljetti aluksen Portsmouthiin, jonne ne saapuivat 8. huhtikuuta 2009. Laivasto ilmoitti 22. maaliskuuta 2011 vuokraavansa kolmeksi vuodeksi MV Polarbjørnin, joka nimettäisiin HMS Protectoriksi. Tuona aikana tehtäisiin lopullinen päätös Endurancen kohtalosta. == Lähteet == * === Viitteet === == Aiheesta muualla == Luokka:Kuninkaallisen laivaston sotalaivat
Karin Widnäs

thumb|Kauniimpi kaupunki -ympäristötaideteos, yhdessä Pekka Paikkarin kanssa. Teos on kahdessa peräkkäisessä Lahdenväylän alittavassa alikulkutunnelissa Helsingin Jakomäessä. Karin Widnäs-Weckström (s. 1946 Helsinki) on suomalainen keraamikko. Hän työskentelee Fiskarsissa. Widnäs on opiskellut Taideteollisessa korkeakoulussa ja valmistunut 1977.Karin Widnäsin sivusto Widnäs on suunnitellut ravintola Savoylle uniikin astiaston For Savoy, joka valmistetaan käsityönä. Siihen kuuluu 16 osaa, suunnittelutyössä on ollut mukana Savoyn keittiöpäällikkö Kari Aihinen. Astiasto on valkoinen ja muodoltaan yksinkertainen. Sarja on osa Helsingin muotoilupääkaupunkivuotta.Karin Widnäs suunnitteli Savoylle uniikin design- astiaston, HS 27.1.2012 sivu C1 Hänelle myönnettiin vuonna 2017 Pro Finlandia -kunniamerkki. Vuonna 2019 hänelle myönnettiin taiteilijaeläke. == Kimono == Widnäs on suunnitellut Turkuun Kimono-nimisen taideteoksen. Teos koostuu pyörivään teräskehikkoon kiinnitetyistä valkoisista keraamisista kimonon mallisista osista. Talvella pimeään aikaan keraamiset osat on valaistu värillisellä valolla. Yön mittaan valon väri vaihtuu sinisestä purppuraan ja edelleen vaaleanpunaiseen. Sylinterin muotoinen teos on korkeudeltaan noin 7,5 metriä ja halkaisijaltaan noin 1,2 metriä. Se on sijoitettu peittämään 1950-luvulla rakennetun jätevedenpumppaamon hajunpoistopiippu. Pumppaamo on Aurajoen rannassa, Sairashuoneenkadun päässä. Se aiheutti pahoja hajuhaittoja, jotka poistuivat, kun taideteoksen asennuksen yhteydessä piippu sai ilmansuodattimen. Teos on Turun kulttuuripääkaupunkivuoden 2011 hanke ja paljastettiin kulttuuripääkaupunkivuoden avajaispäivänä 15. tammikuuta 2011.Wäinö Aaltosen museo == Kauniimpi kaupunki == Maailman muotoilupääkaupunki Helsinki 2012 -organisaation yhtenä hankkeena oli Savi ja puu kaupungissa. Pekka Paikkarin ja Karin Widnäsin vetämä hanke teki Helsingin Jakomäen ja Alppikylän asuinalueet yhdistävään Lahdenväylän alikulkuun ympäristötaideteoksen Kauniimpi kaupunki. Moottoritien alikulkutunnelin seinät saivat päällystyksekseen keramiikkalaatoista tehdyn teoksen. Laattojen kuvioinnit ovat syntyneet alueen lasten työpajoissa ja Widnäs jäljensi sanat ja kuvat keramiikkapintaan. == Lähteet == Luokka:Suomalaiset keramiikkataiteilijat Luokka:Pro Finlandia -palkitut Luokka:Vuonna 1946 syntyneet Luokka:Elävät henkilöt
Trafalgar-luokka (sukellusvene)

Trafalgar-luokka on Britannian Kuninkaallisen laivaston seitsemän ydinsukellusveneen muodostama alusluokka, jonka aluksista kolme on palveluksessa. Astute-luokka korvaa luokan uusin alusten valmistumisen myötä. == Asejärjestelmä == Aseistuksena on viisi 21 tuuman torpedoputkea. Aluksella on tilat 30:lle torpedolle ja Tomahawk-ohjukselle, jotka takaavat tulitoiminnan yli 2000 kilometriin. == Voimanlähde == Alusten päävoimanlähteenä on painevesireaktori PWR1, joka on paranneltu versio edeltäneen Swiftsure-luokan vastaavasta. == Elektroniikka == Aluksille on käytössä Vanguard-luokan aluksille suunniteltu komentojärjestelmä SMCS (). Luokan aluksille on modernisointien yhteydessä asennettu tyypin 2076 hinattava passiivinen sonar. == Alukset == Trafalgar-luokan sukellusveneetGardiner, Robert s. 532 Nimi Telakka Kölinlasku Vesille Valmis Kohtalo HMS Trafalgar Vickers Shipbuilding and Engineering, Barrow-in-Furness 25. huhtikuuta 1979 1. heinäkuuta 1981 27. toukokuuta 1983 palveluksesta 4. joulukuuta 2009 HMS Turbulent Vickers 8. toukokuuta 1980 1. joulukuuta 1982 28. huhtikuuta 1984 palveluksesta 14. heinäkuuta 2012 HMS Tireless Vickers 6. kesäkuuta 1981 17. maaliskuuta 1984 5. lokakuuta 1985 palveluksesta 19. kesäkuuta 2014 HMS Torbay Vickers 3. joulukuuta 1982 8. maaliskuuta 1985 7. helmikuuta 1987 palveluksesta 14. heinäkuuta 2017 HMS Trenchant Vickers 28. lokakuuta 1985 3. marraskuuta 1986 14. tammikuuta 1989 palveluksesta 20. toukokuuta 2022 HMS Talent Vickers 13. toukokuuta 1986 15. huhtikuuta 1988 12. toukokuuta 1990 palveluksesta 20. toukokuuta 2022 HMS Triumph Vickers 2. helmikuuta 1987 16. helmikuuta 1991 12. lokakuuta 1991 ==Lähteet == * === Viitteet === *
Aune Mäkinen

Maija Aune Annikki Mäkinen, o.s. Vitikka (6. tammikuuta 1938 Rovaniemi – 7. tammikuuta 1974 Rovaniemi) oli suomalainen kirjastovirkailija ja runoilija. Rovaniemen maalaiskunnan Tapionkylästä kotoisin ollut Aune Mäkinen sairastui luutuberkuloosiin 4-vuotiaana. Vaikeasta sairaudesta huolimatta hän kävi kansa- ja kauppakoulun sekä suoritti 1961–1963 kunnallishallinnon tutkinnon Tampereen yliopistossa. Mäkinen oli aluksi työssä kotipaikkakuntansa kunnantoimistossa ja toimi sittemmin myös kirjastovirkailijana. Aune Mäkinen meni naimisiin 1969 pitkään vankilassa olleen Arvo Mäkisen kanssa johon hän oli tutustunut kirjeenvaihdon kautta. Aune Mäkinen kuoli tammikuussa 1974 vaikean synnytyksen aiheuttamiin komplikaatioihin. Toimittaja Leena Talvensaari on kirjoittanut monologinäytelmän Rakastettu, kaivattu Aune Mäkisen elämästä. Näytelmän kantaesitys oli helmikuussa 2009 Rovaniemen Lappia-talon kellariteatteri Saivossa. == Teokset == * Runoilijan talo ; kuvitus Anu Muttonen. Omakustanne, Saarenkylä 1972 * Kannan paikkaa itsessäni ; kuvitus Anu Muttonen. Omakustanne, Rovaniemi 1973 * Sinä lähetät linnut : runoja, muistiinpanoja, kirjeitä. Kirjapaja, Helsinki 1976 == Lähteet == * * Lapin kirjailijat : Aune Mäkinen * Lappilainen kantaesitys Rakastettu, kaivattu (2.2.2009) == Aiheesta muualla == * Aune Mäkisen artikkeli käynnistään kirjailija Timo K. Mukan luona lokakuussa 1970, Kaltio 7-8/1970 Luokka:Suomalaiset runoilijat Luokka:Vuonna 1938 syntyneet Luokka:Vuonna 1974 kuolleet
Lautner

Lautner on muun muassa seuraavien henkilöiden sukunimi: * Georges Lautner (1926–2013), ranskalainen ohjaaja ja käsikirjoittaja * John Lautner (1911–1994), yhdysvaltalainen arkkitehti * Taylor Lautner (s. 1992), yhdysvaltalainen näyttelijä
Martin-Marietta Sprint

Martin-Marietta Sprint oli Yhdysvalloissa kehitetty ohjustorjuntajärjestelmä. Se oli palveluskäytössä 1965–1975, jonka jälkeen vedettiin pois asekalustosta. Asejärjestelmässä oli maailman ensimmäinen neutroniydinlataus W-66, ja se oli voimakkuudeltaan 1–2 kT. Ohjustyyppi muistutti ulkomuodoltaan kartiota. Sen rakettimoottorit käyttivät kiinteätä ajoainetta kaksivaiheisesti. == Teknisiä tietoja ja suoritusarvoja == * Pituus: 8,20 m (26 jalkaa 11 tuumaa) * Läpimitta: 1,35 m (4 jalkaa 5 tuumaa) * Paino: 3 500 kg (7 700 paunaa) * Nopeus: +10 Machia * Kiihtyvyys lähdössä: yli 100 G (mahdollisesti jopa 400 G) * Lakikorkeus: 30 km * Torjuntaetäisyys: 40 km * Lentoaika torjuntakohteeseen: n. 15 sekuntia == Lähteet == Luokka:Ilmatorjuntaohjukset Luokka:Yhdysvaltalaiset ohjukset
Churchill-luokka

Churchill-luokka oli Britannian kuninkaallisen laivaston kolmen ydinsukellusveneen muodostama alusluokka. == Suunnittelu == Alusten aseistuksena oli kuusi keulaan asennettua 21 tuuman torpedoputkea, joista voitiin laukaista Mk8 ja Mk24 Tigerfish torpedoita sekä UGM-84 Harpoon merimaaliohjuksia. Niiden päävoimanlähteenä on painevesireaktori PWR1. Aluksille asennettiin valmistettaessa tyypin 2011 kaikuluotain, mutta se korvattiin 1970-luvun lopulla tyypin 2020 kaikuluotaimella sekä hinattavalla tyypin 2026 kaikuluotaimella. Aluksille oli asennettu Kelvinin tyypin 1006 merivalvontatutka. == Alukset == Churchill-luokan sukellusveneetGardiner, Robert s. 530 Nimi Telakka Kölinlasku Vesille Valmis Kohtalo HMS Churchill Vickers Shipbuilding and Engineering, Barrow-in-Furness 30. kesäkuuta 1967 20. joulukuuta 1968 15. heinäkuuta 1970 palveluksesta 28. helmikuuta 1991 HMS Conqueror Cammell Laird, Birkenhead 5. joulukuuta 1967 28. elokuuta 1969 9. marraskuuta 1971 palveluksesta 2. elokuuta 1990 HMS Courageous Vickers 15. kesäkuuta 1968 7. maaliskuuta 1970 16. lokakuuta 1971 palveluksesta 10. huhtikuuta 1992 ==Lähteet == * === Viitteet === *
Swiftsure-luokka (sukellusvene)

Swiftsure-luokka oli Britannian kuninkaallisen laivaston kuuden ydinsukellusveneen muodostama alusluokka. == Suunnittelu == Aseistuksena on viisi 21 tuuman torpedoputkea, joista voitiin laukaista Spearfish-torpedoita ja Harpoon-merimaaliohjuksia. Osassa aluksista oli mahdollisuus laukaista Tomahawk-risteilyohjuksia. Alusten päävoimanlähteenä on painevesireaktori PWR1. == Alukset == Swiftsure-luokan sukellusveneetGardiner, Robert s. 531 Nimi Telakka Kölinlasku Vesille Valmis Käytöstä poisto HMS Swiftsure VSEL, Barrow-in-Furness 6. kesäkuuta 1969 7. syyskuuta 1971 17. huhtikuuta 1973 1. toukokuuta 1992 HMS Sovereign VSEL 18. syyskuuta 1970 17. helmikuuta 1973 11. heinäkuuta 1974 22. syyskuuta 2006 HMS Superb VSEL 16. maaliskuuta 1973 30. marraskuuta 1974 13. marraskuuta 1976 26. elokuuta 2008 HMS Sceptre VSEL 19. helmikuuta 1974 20. marraskuuta 1976 14. helmikuuta 1978 10. joulukuuta 2010 HMS Spartan VSEL 26. huhtikuuta 1976 7. huhtikuuta 1978 22. syyskuuta 1979 27. tammikuuta 2006 HMS Splendid VSEL 23. marraskuuta 1977 5. lokakuuta 1979 21. maaliskuuta 1981 22. elokuuta 2003 ==Lähteet == * === Viitteet === *
Valo yössä

Valo yössä () on vuonna 1992 ensi-iltansa saanut brittiläis-yhdysvaltalainen toiseen maailmansotaan pohjautuva draamaelokuva. Sen on ohjannut ja käsikirjoittanut David Seltzer, ja sen pääosia näyttelevät Michael Douglas ja Melanie Griffith, Liam Neeson, Joely Richardson ja John Gielgud. Vaikka elokuva perustuu Susan Isaacsin samannimiseen romaaniin, elokuvan juoni on huomattavasti erilainen. Elokuva voitti Razzie-palkinnon kategorioissa huonoin elokuva, huonoin ohjaus (David Seltzer) ja huonoin naispääosa (Melanie Griffith). == Arvioita == Video-oppaassa vuodelta 1994 Olavi Similä sanoo tyylikkään toteutuksen ja charmikkaan pääparin tekevän yllätyksettömästä tarinasta parhaimmillaan jännittävän. Valo yössä saa häneltä kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kaksi ja puoli tähteä neljästä.Shining Through, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). == Näyttelijät == Lähde: Viitattu 5.5.2021. == Lähteet == == Aiheesta muualla == * * * Luokka:Toiseen maailmansotaan pohjautuvat elokuvat Luokka:Brittiläiset draamaelokuvat Luokka:Yhdysvaltalaiset draamaelokuvat Luokka:Brittiläiset romaaneihin perustuvat elokuvat Luokka:Vuoden 1992 brittiläiset elokuvat Luokka:Yhdysvaltalaiset romaaneihin perustuvat elokuvat Luokka:Vuoden 1992 yhdysvaltalaiset elokuvat
Suomen Vammaisurheilu ja -liikunta VAU

Suomen Vammaisurheilu ja -liikunta VAU ry oli valtakunnallinen urheilu- ja liikuntajärjestö, jonka tehtävänä oli suunnitella, toteuttaa ja kehittää liikunta-, näkö- ja kehitysvammaisten henkilöiden sekä elinsiirtoväen liikunnan harrastamisen ja kilpailemisen mahdollisuuksia ja olosuhteita. VAUn toimisto sijaitsi Länsi-Pasilassa, Helsingissä. VAUn menoista yli puolet katettiin valtionavustuksella. == Yhdistyminen == Elokuussa 2007 alkanut suomalaisten vammaisurheilujärjestöjen yhdistymisprosessi saatiin päätökseen syyskuussa 2009. Tuolloin Elinsiirtoväen Liikuntaliitto ELLI ry, Näkövammaisten Keskusliiton (NKL) liikuntatoimi, Suomen Invalidien Urheiluliitto ry (SIU) sekä Suomen Kehitysvammaisten Liikunta ja Urheilu ry (SKLU) yhdistyivät uudeksi järjestöksi, Suomen Vammaisurheilu ja -liikunta VAU ry:ksi. VAU ja Suomen Paralympiakomitea ilmoittivat vuonna 2018 aikomuksestaan yhdistää toimintansa vuoden 2020 alussa. Yhdistyminen toteutui vuonna 2020 siten, että VAU otti uudeksi nimekseen Suomen Paralympiakomitean. == Jäsenistö == VAU:n varsinaisia jäseniä olivat vammaisten henkilöiden liikuntaa järjestävät rekisteröidyt yhdistykset ja seurat. VAUlla ei ollut henkilöjäseniä. == Toimialat == VAUn toimialoja olivat nuorisotoiminta, harrasteliikunta, kilpa- ja huippu-urheilu sekä järjestötoiminta. Kehitysvammaisten henkilöiden urheilutoimintaa organisoiva Special Olympics Finland oli osa VAUn toimintaa. == Kilpailutoiminta == VAU suunnitteli, järjesti, kehitti ja koordinoi lähes 40 lajin harraste- ja kilpailutoimintaa. Osa vammaisurheilulajeista on niin sanottuja integraatiolajeja, jotka toimivat kansallisen lajiliiton alaisuudessa. VAU toimi yhteistyössä Suomen Paralympiakomitean kanssa. Suomen Paralympiakomitea on Kansainvälisen paralympiakomitean (IPC) jäsenjärjestö Suomessa ja valitsee ja lähettää urheilijat paralympialaisiin. == Katso myös == * Vammaisurheilu * Erityisliikunta * Kuurojen urheilu == Lähteet == == Aiheesta muualla == * Suomen Vammaisurheilu ja -liikunta VAU ry * Suomen Paralympiakomitea Luokka:Vammaisurheilu Luokka:Entiset suomalaiset urheilujärjestöt
Loppuunmyynti

Loppuunmyynti (myös poistomyynti) tarkoittaa, että kauppa on lopettamassa toimintaansa ja myy tuotteita halvemmalla kuin tavallisesti eli alennusmyynnillä. Loppuunmyynti voi tarkoittaa myös kauden lopussa valikoimasta poistuvien tuotteiden myymistä. Usein loppuunmyyntiä mainostetaan väitteellä, ettei samaan kauppaan tule enää uudestaan samoja tuotteita. Kun liikkeessä on loppuunmyynti, kuluttajat odottavat myynnissä olevien tuotteiden hintojen olevan erityisen halpoja.Kuluttajaoikeuden linjaus: Hintailmaisut markkinointikeinona. Kuluttajavirasto, 2010 Loppuunmyynti-ilmaisun käyttö markkinoinnissa on yleensä lainsäädännössä tai viranomaisohjeissa kielletty, ellei loppuunmyynnille ole todellista perustetta. Suomessa hyväksyttäviksi katsottuja perusteita ovat liikkeen tai toimipisteen lopettamisen ohella luopuminen loppuunmyynnin kohteena olevasta mallistosta tai tuoteryhmästä, liikkeessä tapahtunut onnettomuus (esimerkiksi vesivahinko tai tulipalo) tai liikehuoneiston korjaaminen sekä tuotteiden pilaantumisen vaara. Syy on ilmoitettava myyntikampanjan markkinoinnissa. Esimerkiksi konkurssien yhteydessä puhutaan usein konkurssiloppuunmyynnistä ja erilaisten korjausten yhteydessä remonttiloppuunmyynnistä. Muita ilmaisuja, jotka viranomaiset katsovat loppuunmyyntiin verrattaviksi ja siten samojen sääntöjen alaisiksi, ovat esimerkiksi muuttomyynti, remonttimyynti, poistomyynti sekä tulipalomyynti.Paloranta, P. 2008. Markkinointioikeus käytännössä. Helsinki, Talentum. S. 63–64. Liikkeen konkurssin yhteydessä loppuunmyynnin järjestäminen on yksi konkurssiasiamiehen suositusten mukaisista ensisijaisista omaisuuden realisointitavoista.Realisointi. Konkurssiasiamiehen toimisto, suosituksia Sen sijaan konkurssipesältä ostetun tavaravaraston myyntiä ei markkinatuomioistuimen päätösten mukaan kuitenkaan saa kutsua loppuunmyynniksi. Suomessa viranomaisten ohjeet edellyttävät, että huomattava osa tuotevalikoimasta on loppuunmyynnissä myytävä alennettuun hintaan ellei myyntiä ole rajattu koskemaan jotakin tuoteryhmää. Alennuksien suuruutta koskevat samat säännöt kuin alennusmyynneissä, ja loppuunmyyntihinnoin myytävät tuotteet on tarvittaessa erotettava selvästi muusta myyntivalikoimasta. Loppuunmyynnin kohteena olevien tuotteiden varastoa ei saa myöskään täydentää enää loppuunmyynnin aloittamisen jälkeen. Loppuunmyynti saa Suomessa kestää enintään kuusi kuukautta, jos liike tai toimipiste lopetetaan, ja muussa tapauksessa korkeintaan kaksi kuukautta. Säännökset ovat hyvin samankaltaisia esimerkiksi Ruotsissa, jossa perussäännöt on kirjattu suoraan lakiin.Marknadsföringslagen (2008:486) ==Lähteet== *Loppuunmyynti. Kuluttajavirasto *Kuluttajan oikeudet: Mitä loppuunmyynti on? European University Continuing Education Network ===Viitteet=== ==Aiheesta muualla== *Markkinointiohjeet alennus- ja loppuunmyynnissä. Aluehallintovirasto Luokka:Markkinointi
Zyzyxia

Zyzyxia on kasvisuku asterikasvien heimossa. Se on aakkosjärjestyksessä viimeinen siemenkasvien suku. Siihen kuuluu vain yksi laji Zyzyxia lundellii, joka kasvaa Guatemalassa ja Belizessä. Zyzyxia lundellii on alun perin kuvattu sukuun Oyedaea, mutta siirretty 1991 omaan sukuunsa.Taxonomy review == Katso myös == * Aa == Lähteet == Luokka:Asterikasvit
Itä-Preussin offensiivi

Itä-Preussin offensiivi oli toisessa maailmansodassa natsi-Saksan ja Neuvostoliiton välinen taistelu Itä-Preussin alueesta vuonna 1945. Taistelu alkoi 13. tammikuuta 1945 ja päättyi 25. huhtikuuta 1945, jolloin puna-armeija sai vallattua alueen lopullisesti itselleen. Offensiivin aikana käytiin Königsbergin (nykyisen Kaliningradin) taistelu, jossa puna-armeija sai vallattua kaupungin itselleen 9. huhtikuuta mennessä. Taistelussa lyötiin Saksan 4. armeija, 3. panssariarmeija, 2. armeija, XXVIII armeijakunta, 1. jalkaväkidivisioona, 5. panssaridivisioona, Armee Ostpreußen ja keskustan ja pohjoisen armeijaryhmän rippeet. Lopullisesti saksalaiset saatiin kukistettua vasta 9. toukokuuta mennessä. == Lähteet == Luokka:Toisen maailmansodan itärintaman taistelut Luokka:Toisen maailmansodan sotilasoperaatiot Luokka:Neuvostoliiton sotilasoperaatiot Luokka:Vuoden 1945 sotahistoria
Uhriröykkiö

300px|thumb|Uhriröykkiö Laurinmäellä Janakkalassa. Röykkiön keskuskivessä on niinkutsuttuja uhrikuppeja. Uhriröykkiöllä tarkoitetaan Suomen arkeologiassa hautauksetonta kiviröykkiötä, josta löytyy jälkiä uhrirituaaleista. Uhraamiseen viittaavat muun muassa eläimenluut, palanut savi, saviastioiden palat, viljanjyvät ja rautakuona.Muhonen 2009, s. 25 Uhriröykkiöiden tunnistaminen on kuitenkin ongelmallista, sillä sekä ulkomuotonsa että sisältönsä puolesta ne muistuttavat usein jäte- ja raivausröykkiöitä. Muinaisjäännöstyyppi ajoitetaan yleensä rautakautiseksi, vaikka kansanperinne osoittaa erilaisiin röykkiöihin uhratun historiallisellakin ajalla.Ks. esim. Muhonen 2009 Uhriröykkiön voi ymmärtää yksinkertaisimmillaan kivistä rakennettuna alttarina, jolla on uhrattu esivanhemmille ja haltijoille.Muhonen 2008, s. 318–319 Tunnetut uhriröykkiöt kuuluvat usein rautakautisten kalmistojen yhteyteen, mikä vahvistaa tulkintaa niiden kuulumisesta esi- isäkulttiin. Kivikoski 1955, s. 165 Tällaiset kalmistojen yhteydessä olevat uhriröykkiöt keskittyvät Suomessa Etelä-Hämeeseen ja KokemäenjoelleKivikoski 1969, s. 47, mutta näitä tunnetaan myös KarjalastaSaksa 1998, s. 72–73. Suurin osa röykkiöuhraukseen liittyvästä perimätiedosta onkin peräisin juuri Karjalasta, mikä selittyy sillä, että tietäjälaitos ja monet muualla Suomessa katkenneet perinteet jatkuivat alueella pisimpään kristinuskon tulon jälkeen.Muhonen 2010, s. 21 == Katso myös == * Lapinraunio * Kuppikivi * Röykkiöhauta == Lähteet == * * * * * * === Viitteet === == Aiheesta muualla == * Luokka:Muinaisjäännökset Luokka:Rautakausi Suomessa Luokka:Suomalaisen muinaisuskon pyhät paikat Luokka:Suomen muinaisjäännökset Luokka:Uhripaikat Suomessa
Erillinen pataljoona 10 (talvisota)

Erillinen pataljoona 10:n (ErP 10) perusti Salmin suojeluskuntapiiri 7.10.1939 saamansa käskyn mukaisesti Suojärvellä seuraavasta päivästä alkaen. ==Varustaminen== Suojajoukkoihin kuuluvana yksikkönä pataljoona sai keskimääräistä paremman varustuksen talvisodan muihin joukkoihin nähden.määrävahvuuksia ei kuitenkaan kaikilta osin saavutettu. ==Yksiköt sekä niiden päälliköt ja vahvuudet perustettaessa== *Komentaja + esikunta (vahvuus 14) *Esikuntakomppania (vahvuus 184), päällikkö luutnantti V. V. Kuusisto *1. komppania (1./ErP 10) (vahvuus 235), päällikkö kapteeni Y.E. Saarelainen, komppanian vahvuuteen kuului 67 rajamiestä *2. komppania (2./ErP 10) (vahvuus 191), päällikkö kapteeni Y. O. Toppola *3. komppania (3./ErP 10) (vahvuus 191), päällikkö luutnantti E. Larinen *Konekiväärikomppania (KKK/ErP 10) (vahvuus 151), kapteeni R. A. Ericsson *Kranaatinheitinosasto (KrhOs/ErP10) (vahvuus 37), vänrikki J. Härkönen ==Komentajat== * Majuri Leo Paloheimo 8.10. - 14.12.1939 * Kapteeni Hugo Abel Lahtinen 14.12. - 21.12.1939 * Kapteeni O. Toppola 22.12. - 28.4.1940 Harri M. O Nygren: "Sotaan Suojärveltä" s.33, 221, 241 ==Keskittäminen ja taistelut== Erillinen pataljoona 10 perustettiin sen tulevalla toiminta-alueella Suojärvellä ja se oli jo 8.10.1939 toimintavalmiina puolustusalueellaan Suojärven pitäjässä. Erillinen pataljoona 10:n eräänä tärkeänä tehtävänä oli jatkaa YH:n aikana sen kantajoukon Salmin rajavartioston 3. komppanian rajan vartiointitehtävää. Sen 1. komppania olikin ryhmitetty Suojärven alueen rajavartioasemille YH:n aikana. Sodan alkaessa 30. marraskuuta ErP 10 oli ryhmittyneenä itärajan tuntumaan Suojärven alueelle. Tehtävänä oli viivyttäen vetäytyä IV armeijakunnan pääpuolustuslinjalle. ErP 10 kuului IV armeijakunnan puolustusalueen ns. suojajoukkoihin. Suojajoukkotehtävää varten IV armeijakunnan esikunta oli perustanut alajohtoportaakseen Karjalan ryhmän. Suojajoukkojen yleisenä tehtävänä oli aluksi suojata kenttäarmeijan keskittäminen YHn julistamisen jälkeen. Kenttäarmeijan keskittämisen jälkeen Karjalan Ryhmä lakkautettiin ja joukot liitettiin IV armeijakuntaan perustettuun Ryhmä Talvelaan. Erillinen pataljoona 10 viivytti vihollisjoukkoja valtakunnan rajalta Tolvajärvi- Ägläjärvi tasalle yhdessä muiden Ryhmä Talvelaan kuuluneiden erillispataljoonien kanssa. Ryhmä Talvelan saatua vahvennuksekseen everstiluutnantti Aaro Pajarin komentaman Jalkaväkirykmentti 16:n (JR 16) se osallistui Tolvajärven–Ägläjärven taisteluun. Joulukuun puolivälistä alkaen pataljoonan 1. komppania toimi vihollisen sivustoilla ja selustassa sissitoiminnassa. Komppaniaa johti aluksi kapteeni Yrjö Saarelainen. Hänen siirryttyä II/JR16:n komentajaksi, komppaniaa johti luutnantti Juho Pössi, jolle jatkosodan aikana myönnettiin Mannerheim-risti nro 7. Komppania toimi 6.3.1940 alkaen Erillisenä sissikomppaniana (ErSissiK). ==Tappiot== * Kaatuneina ja haavoihinsa kuolleina 150 * Kadonneina 10 * Haavoittuneina 165 * Kaatuneilta jäi 120 sotaorpoa Harri M. O Nygren: "Sotaan Suojärveltä" s.356 == Lähteet == * * === Viitteet === Luokka:Talvisodan suomalaiset jalkaväkipataljoonat
Mantukämmekät

Mantukämmekät (Rhizanthella) on kasvisuku kämmekkäkasvien heimossa. Mantukämmeköitä kasvaa Lounais- ja Itä-Australiassa. Sukuun kuului aiemmin kaksi tai kolme lajia, mutta 2020-luvulla on tunnistettu viisi eri lajia. Lajeista purppuramantukämmekkä kasvaa lähes täysin maanpinnan alla. Se tunnetaan hyvin harvinaisena Melaleuca uncinata -kaarnamyrttiä kasvavista metsiköistä. Kukkiessaan purppuramantukämmekkä kasvattaa maan alta kukan, jonka suojuslehdet työntävät maan kukan tieltä. == Lajit == * purppuramantukämmekkä (Rhizanthella gardneri) – Länsi-Australian osavaltiossa. * rusomantukämmekkä (Rhizanthella omissa) – Queenslandissa. * kainomantukämmekkä (Rhizanthella slateri) – Queenslandissa ja Uudessa Etelä- Walesissa. * Rhizanthella johnstonii (uusi laji, kuvaus julkaistu vuonna 2018) – Länsi-Australiassa. * Rhizanthella speciosa (uusi laji 2020) – Uudessa Etelä-Walesissa. == Lähteet == Luokka:Kämmekkäkasvit
Lidija Kalinina-Ivanova

Lidija Gavrilovna Kalinina-Ivanova (; s. 27. tammikuuta 1937 Moskova) on Neuvostoliittoa edustanut entinen telinevoimistelija ja olympiavoittaja. Hän edusti seuratasolla Moskovan Dynamoa ja Burevestnik Moskovaa. == Ura == Kalinina pääsi Neuvostoliiton maajoukkueen mukaan vuonna 1955, ja hän osallistui seuraavana vuonna Melbournen olympialaisiin. Hänen paras henkilökohtainen sijoitus kisoista oli jaettu yhdestoista tila permannolta, mutta hän voitti kultaa joukkuekilpailusta ja pronssia yhteisvoimistelusta. Kalinina menestyi vuoden 1958 Neuvostoliiton-mestaruuskilpailuissa ja oli niitä seuranneissa MM-kisoissa hypyn hopeamitalisti, jonka lisäksi hän sai jälleen joukkuekilpailusta kultaa. Vuonna 1959 Kalinina meni naimisiin vuoden 1956 olympiakisojen paluumatkalla tapaamansa jalkapalloilija Valentin Ivanovin kanssa. Kalinina-Ivanova oli Rooman olympialaisissa 1960 seitsemäs moniottelussa, permannolla ja eritasonojapuilla, ja hän oli mukana maansa kultaa voittaneessa joukkueessa. Hän sai miehensä kanssa seuraavana vuonna lapsen, mutta päätti olla lopettamatta urheilu-uraansa. Kalinina-Ivanova sai joukkuekilpailun MM-kultaa jo seuraavana vuonna Prahassa pidetyissä kisoissa, seitsemän kuukautta synnytyksen jälkeen. Hänelle tuli vuonna 1964 harjoitusleirillä vakava polvivamma, jonka seurauksena hän joutui lopettamaan voimistelun. Samana vuonna hän myös sai tyttären. Kalinina-Ivanova on tehnyt työtä voimistelun parissa myös urheilu-uransa jälkeen. Hän toimi valmentajana ja kykyjenetsijänä nuorille sekä kouluttautui tuomariksi. Kalinina-Ivanova oli tuomarina muun muassa kuusissa olympialaisissa vuosina 1972-1992 ja useissa muissa arvokisoissa. Hän sai erilaisia Neuvostoliiton kunniamainintoja, kuten kunnioitetun urheilumestarin arvonimen vuonna 1960. == Lähteet == Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1937 syntyneet Luokka:Elävät henkilöt
Louise Kaplan

Louise Janet Kaplan, o.s. MillerMuistokirjoitus New York Timesissa , (18. marraskuuta 1929 New York, Yhdysvallat – 9. tammikuuta 2012 New York, Yhdysvallat) oli yhdysvaltalainen kirjailija ja psykoanalyytikko.Pertti Avola, Kirjailija Louise J. Kaplan, Kuolleet, Helsingin Sanomat 27.1.2011 sivu C 8 Artikkelin verkkoversio (vanhentunut linkki) Kaplan valmistui Brooklyn Collegesta ja väitöskirja valmistui New Yorkin yliopistossa. Hän toimi yhteistyössä psykoanalyytikko Margaret Mahlerin kanssa. Kaplan käsitteli teoksissaan seksuaalisia mieltymyksiä. Tunnetuin teos on Perversions: The Temptations of Emma Bovary (1991), jossa hän otti Gustave Flaubertin teoksen päähenkilön rouva Bovaryn esimerkiksi stereotypioiden sitomasta ihmisestä. Teos kuvaa rouva Bovarya hänen potilaanaan. Kaplanin muita teoksia on Cultures of Fetishism (2006). Kaplanin puoliso oli Donald Kaplan (k. 1994). He julkaisivat yhdessä psykoanalyysiin keskittyvää aikakauskirjaa American Imago. ==Lähteet== Luokka:Vuonna 1929 syntyneet Luokka:Vuonna 2012 kuolleet Luokka:Psykoanalyytikot Luokka:Yhdysvaltalaiset kirjailijat
Perintö vai perintä

Perintö vai perintä on Osku Pajamäen vuonna 2011 ilmestynyt tietokirja. Kirjaansa varten Pajamäki haastatteli Vappu Taipaletta, Tapio Bergholmia, Roope Uusitaloa ja Tuulia Hakolaa, Sixten Korkmania, Tarmo Valkosta, Jussi Merikalliota, Sauli Niinistöä sekä Oras Tynkkystä. == Lähteet == == Aiheesta muualla == * Teoksen verkkoversio. (PDF) * Jukka Torikka: Perintää odotellessa. Uutispäivä Demari 8.4.2011. * HS-raadin vastaukset kysymykseen: Onko suurilla ikäluokilla liikaa poliittista vaikutusvaltaa? Helsingin sanomat 29.4.2011. Luokka:Kirjat sosiaalipolitiikasta Luokka:Suomalaiset politiikan tietokirjat Luokka:Vuoden 2011 kirjat
Paulina Olszynski

Paulina Olszynski (s. 30. lokakuuta 1991) on yhdysvaltalainen näyttelijä. Hänet tunnetaan varsinkin Brittany Cunninghamin roolista Wes Cravenin kauhuelokuvassa My Soul to Take (2010). Hän on lisäksi esiintynyt muun muassa Greyn anatomian, Waverly Placen velhojen ja Miehen puolikkaiden yksittäisissä jaksoissa. Olszynski syntyi puolalaiseen perheeseen Yhdysvalloissa ja puhuu sujuvasti puolan kieltä. == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Arkkutekstit

Arkkutekstit ovat muinaisessa Egyptissä hauta-arkkuihin ja sarkofageihin kirjoitettuja uskonnollisia tekstejä. Varhaisimmat arkkutekstit tulivat käyttöön Vanhan valtakunnan neljännen dynastian (2613–2494 eaa.) aikana, Taylor 2001, s. 219 mutta pyramiditeksteihin pohjautuvat loitsut yleistyivät vasta kuudennen dynastian (2345–2181 eaa.) aikaan.Taylor 2001, s. 222 == Arkkutekstien kehitys == Ensimmäiset arkkutekstit olivat tavallisia uhrikaavoja, joissa vedottiin Osiris- ja Anubis -jumalia täyttämään vainajan perustarpeet tuonpuoleisessa. Tekstit sijoitettiin keskelle arkun kantta ja arkun kylkien yläosaan. Keskivaltakunnan kahdennentoista dynastian aikaan arkkujen ulkopuolelle alettiin kirjoittaa arkkutekstejä myös pystysuoriin vinjetteihin.Taylor 2001, s. 220 Samaan aikaan arkun sisäpuolen koristelun merkitys kasvoi ja tekstien sisältö monipuolistui.Taylor 2001, s. 220 Uuden valtakunnan aikana 1600-luvulta eaa. alkaen käyttöön otettu, papyruskääröille kirjoitettu Kuolleiden kirja perustuu arkkuteksteihin. == Lähteet == === Viitteet === Luokka:Muinaisen Egyptin hautauskäytännöt luokka:Uskonnolliset kirjoitukset
Barack Hussein Obama

Barack Hussein Obama voi tarkoittaa: * Barack Obama (koko nimi Barack Hussein Obama II), Yhdysvaltain 44. presidentti * Barack Obama (koko nimi Barack Hussein Obama), kenialainen taloustieteilijä, Yhdysvaltain 44. presidentin Barack Obaman isä
Toimintajärjestelmä (toiminnan teoria)

Toimintajärjestelmä on ihmisen toiminnan yleistä rakennetta kuvaava malli. Sen sovelluksia liittyy erityisesti toiminnan teorian suomalaislähtöiseen tutkimussuuntaukseen, kehittävään työntutkimukseen. Malli esittää kohteellisen toiminnan osatekijät kaavion muodossa ja mahdollistaa siten työtoimintojen tarkastelun esimerkiksi organisaatioiden tutkimuksessa ja kehittämistoiminnassa. ==Toimintajärjestelmän mallin historiaa== Toimintajärjestelmän mallin on esittänyt Yrjö Engeström vuonna 1987 julkaistussa teoksessaan Learning by expanding: An activity-theoretical approach to developmental research.Engeström 1987, 73-82 Malli on kuitenkin tulosta useiden aikaisempien, erityisesti neuvostoliittolaisessa psykologian ja sosiologian tutkimuksessa tehtyjen toiminnan jäsennysten yhdistelmästä: Pohjana on Lev Vygotskin välittyneen teon käsite, jossa behavioristista ärsyke-reaktio-mallinnusta täydennetään välittävällä artefaktilla, joka voi olla joko työkalu tai merkki (käsite). Malliin on vaikuttanut myös Aleksei Leontjevin jäsennys toiminnan eri tasoista. Ihmisyhteisön kehityksen kannalta mallinnus alkaa eläimen toiminnasta ja kehittyy alkeellisia työkaluja sekä työnjakoa sisältävästä laumakäyttäytymisestä ihmisen yhteisölliseksi ja kohteelliseksi toiminnaksi.Engeström 1995, 41-47, kehitysvaiheet kaavioina s. 47 ==Lähteet== * * ===Viitteet=== Luokka:Oppiminen Luokka:Työpsykologia
Margit Carlqvist

Margit Carlqvist (s. 11. helmikuuta 1932 Tukholma) on ruotsalainen näyttelijä. Hän esiintyi usein femme fatale -tyyppisissä elokuvarooleissa. Hän esiintyi Ingmar Bergmanin elokuvassa Kesäyön hymyilyä (1955). Hän näytteli myös mm. elokuvissa Iloksi (1950), Rakastavia pareja (1964), Klabautermannen (1969) ja Kirkkoherra (1970). == Aiheesta muualla == * * Svensk Filmdatabas: Margit Carlqvist Luokka:Ruotsalaiset näyttelijät Luokka:Vuonna 1932 syntyneet Luokka:Elävät henkilöt
Resident Evil (elokuvasarja)

Resident Evil on elokuvasarja, joka perustuu osittain Capcomin luomaan Resident Evil -videopelisarjaan. == Elokuvat == Elokuvat Elokuvat Elokuvat Vuosi Nimi Ohjaaja 2002 Resident Evil Paul W. S. Anderson 2004 Resident Evil: Apocalypse Alexander Witt 2007 Resident Evil: Tuho Russell Mulcahy 2010 Resident Evil: Afterlife Paul W. S. Anderson 2012 Resident Evil: Retribution Paul W. S. Anderson 2017 Resident Evil: The Final Chapter Paul W. S. Anderson 2021 Resident Evil: Welcome to Raccoon City Johannes Roberts Animaatioelokuvat Animaatioelokuvat Animaatioelokuvat Vuosi Nimi Ohjaaja 2008 Resident Evil: Degeneration Makoto Kamiya 2012 Resident Evil: Damnation Makoto Kamiya 2017 Resident Evil: Vendetta Takanori Tsujimoto 2023 Resident Evil: Death Island Eiichirō Hasumi == Paul W. S. Andersonin elokuvat == Constantin Film osti oikeudet ensimmäiseen elokuvaan tammikuussa 1997. Alan B. McElroyta ja George A. Romerota suunniteltiin elokuvan käsikirjoittajiksi. Vuonna 2001 Sony osti oikeudet elokuvaan ja palkkasi Paul W. S. Andersonin ohjaajaksi ja käsikirjoittajaksi. Ensimmäinen elokuva Resident Evil sai ensi-iltansa vuonna 2002. Anderson jatkoi käsikirjoittajana jatko-osissa Resident Evil: Apocalypse (2004) sekä Resident Evil: Tuho (2007) ja palasi ohjaajaksi neljännessä osassa Resident Evil: Afterlife (2010). Elokuvasarjan viides osa Resident Evil: Retribution sai ensi-iltansa syyskuussa 2012. Kuudes ja viimeinen elokuva Resident Evil: The Final Chapter sai ensi-iltansa vuonna Japanissa vuonna 2016 ja muualla seuraavana vuonna. Elokuvasarjan päähenkilö on Alice (Milla Jovovich), joka ei esiinny Resident Evil -peleissä. Alice on Umbrella- korporaatiolle työskentelevä turvallisuusvastaava, joka ensimmäisen elokuvan tapahtumien myötä alkaa taistella yhtiötä vastaan. Elokuvissa esiintyvät pelisarjan hahmot ovat Jill Valentine (Sienna Guillory), Carlos Olivera (Oded Fehr), Albert Wesker (Jason O’Mara ja Shawn Roberts), Claire Redfield (Ali Larter), Chris Redfield (Wentworth Miller), Leon S. Kennedy (Johann Urb), Ada Wong (Li Bingbing) ja Barry Burton (Kevin Durand). === Vastaanotto === Elokuvasarja on saanut negatiivisen vastaanoton kriitikoilta, mutta elokuvat ovat olleet menestynein elokuvasarja, joka on perustunut videopeleihin. Sarja on kerännyt yhteensä noin 915 miljoonaa dollaria. == Animaatioelokuvat == Pelisarjaan perustuvia elokuvia ovat myös animaatioelokuvat Resident Evil: Degeneration (2008), Resident Evil: Damnation (2012), Resident Evil: Vendetta (2017) ja Resident Evil: Death Island (2023). == Myöhemmät elokuvat == Johannes Robertsin ohjaama ja käsikirjoittama elokuva Resident Evil: Welcome to Raccoon City uudelleenkäynnisti sarjan eikä ole yhteydessä aiempiin elokuviin. Elokuva yhdistää kahden ensimmäisen pelin tapahtumia ja vastaa tyyliltään vuoden 2019 Resident Evil 2 -peliä. ==Lähteet== * Luokka:Seulonnan keskeiset artikkelit